stanford-oval/wikipedia huggingface dataset:
ศาสนาคริสต์ในประเทศไทย
สถิติคริสต์ศาสนิกชนและคริสตจักร

| คริสต์ศาสนิกชนในประเทศไทย |
| --- | --- | --- | --- | --- |
| นิกาย | นิกาย |  |  |  |
| โปรเตสแตนต์ | โปรเตสแตนต์ |    | 54.56% | 54.56% |
| โรมันคาทอลิก | โรมันคาทอลิก |    | 45.44% | 45.44% |
| คริสต์ศาสนสถานในประเทศไทย |
| --- | --- | --- | --- | --- |
| นิกาย | นิกาย |  |  |  |
| โปรเตสแตนต์ | โปรเตสแตนต์ |    | 90.93% | 90.93% |
| โรมันคาทอลิก | โรมันคาทอลิก |    | 8.90% | 8.90% |
| ออร์ทอดอกซ์ | ออร์ทอดอกซ์ |    | 0.17% | 0.17% |
เมื่อวันที่ 1 มีนาคม พ.ศ. 2561 คริสต์ศาสนิกชนในประเทศไทย มีจำนวนสมาชิกรวม 837,064 คน คิดเป็นร้อยละ 1.27 ของประชากร 65,729,098 คน และคริสต์ศาสนสถาน 5,789 แห่ง ซึ่งสำรวจโดยองค์กรของคริสต์ศาสนาในนิกายต่าง ๆ ได้แก่
มูลนิธิอีสตาร์
สื่อมวลชนคาทอลิกประเทศไทย
มูลนิธิชาวคริสต์ศาสนิกชนดั้งเดิมออร์โธด็อกซ์ในประเทศไทย
ตารางแสดงข้อมูลคริสต์ศาสนิกชนและคริสต์ศาสนสถานในประเทศไทย
| นิกาย | เขต | จำนวนคริสเตียน (คน) |
| --- | --- | --- |

 โปรเตสแตนต์: 
|  โปรเตสแตนต์ | ภาคเหนือ | 248,688 |
|  โปรเตสแตนต์ | ภาคกลาง | 96,692 |
|  โปรเตสแตนต์ | ภาคตะวันออกเฉียงเหนือ | 40,554 |
|  โปรเตสแตนต์ | ภาคตะวันตก | 30,583 |
|  โปรเตสแตนต์ | ภาคใต้ | 25,900 |
|  โปรเตสแตนต์ | ภาคตะวันออก | 14,237 |
|  โปรเตสแตนต์ | รวม | 456,690 (0.7%) |
|  โปรเตสแตนต์ | คริสตจักร | จำนวนโบสถ์ (แห่ง) |
|  โปรเตสแตนต์ | สหกิจคริสเตียนแห่งประเทศไทย | 2,846 (54%) |
|  โปรเตสแตนต์ | สภาคริสตจักรในประเทศไทย | 1,724 (33%) |
|  โปรเตสแตนต์ | คริสตจักรอิสระ | 528 (10%) |
|  โปรเตสแตนต์ | สหคริสตจักรแบ๊บติสต์ในประเทศไทย | 166 (3%) |
|  โปรเตสแตนต์ | รวม | 5,264 |

|  โรมันคาทอลิก | เขต | จำนวนคริสตัง (คน) |
|  โรมันคาทอลิก | เขตมิสซังกรุงเทพฯ | 119,497 |
|  โรมันคาทอลิก | เขตมิสซังเชียงใหม่ | 71,694 |
|  โรมันคาทอลิก | เขตมิสซังท่าแร่-หนองแสง | 54,714 |
|  โรมันคาทอลิก | เขตมิสซังจันทบุรี | 45,831 |
|  โรมันคาทอลิก | เขตมิสซังอุบลราชธานี | 24,450 |
|  โรมันคาทอลิก | เขตมิสซังอุดรธานี | 18,111 |
|  โรมันคาทอลิก | เขตมิสซังนครสวรรค์ | 16,463 |
|  โรมันคาทอลิก | เขตมิสซังราชบุรี | 15,737 |
|  โรมันคาทอลิก | เขตมิสซังสุราษฎร์ธานี | 7,110 |
|  โรมันคาทอลิก | เขตมิสซังนครราชสีมา | 6,767 |
|  โรมันคาทอลิก | รวม | 380,374 (0.5787%) |
|  โรมันคาทอลิก | คริสตจักร | จำนวนโบสถ์ (แห่ง) |
|  โรมันคาทอลิก | พระศาสนจักรคาทอลิก | 515 |
|  โรมันคาทอลิก | รวม | 515 |

|  ออร์ทอดอกซ์ | เขต | จำนวนคริสต์ออร์ทอดอกซ์ (คน) |
|  ออร์ทอดอกซ์ | รวม | ยังไม่ทราบจำนวนแน่ชัด |
|  ออร์ทอดอกซ์ | คริสตจักร | จำนวนโบสถ์ (แห่ง) |
|  ออร์ทอดอกซ์ | มูลนิธิชาวคริสต์ศาสนิกชนดั้งเดิมออร์โธด็อกซ์ในประเทศไทย | 10 |
|  ออร์ทอดอกซ์ | รวม | 10 |


| รวม | คริสต์ศาสนิกชน 837,064 คน (1.27%) | คริสต์ศาสนสถาน 5,789 แห่ง |

วัดนักบุญยอแซฟ อยุธยา โบสถ์คริสต์นิกายโรมันคาทอลิกแห่งแรกในประเทศไทย สร้างในปี พ.ศ. 2228
อาสนวิหารแห่งนักบุญนิโคลัสฯ กรุงเทพมหานคร โบสถ์ออร์ทอดอกซ์แห่งแรกในประเทศไทย สร้างในปี พ.ศ. 2546
อาชีพกระจอกแล้วทำไม ยังไงข้าก็เทพ
เรื่องย่อ

นักเรียนมัธยมปลาย ฮาจิเมะ นางุโมะ ถูกเพื่อนร่วมชั้นรังแกเพราะความสัมพันธ์ของเขากับไอดอลชั้น คาโอริ เมื่อเขาและคนอื่น ๆ ในชั้นเรียนของเขาถูกส่งไปยังโลกแฟนตาซี เพื่อนร่วมชั้นของเขาทุกคนจะได้รับความสามารถเวทมนตร์ที่ทรงพลังในขณะที่ฮาจิเมะจะได้รับความสามารถในการเปลี่ยนรูปวัสดุที่เป็นของแข็ง ความสามารถทั่วไปที่มักพบในช่างฝีมือและช่างเหล็ก ในระหว่างการโจมตีดันเจี้ยน เขาถูกเพื่อนร่วมชั้นคนหนึ่งทรยศและถูกปล่อยตัวลงไปที่ด้านล่างของดันเจี้ยน เขารอดจากการตกและสร้างอาวุธเพื่อหลบหนีดันเจี้ยนและแข็งแกร่งขึ้น ในการเดินทางของเขาเขาได้พบกับแวมไพร์ Yue ที่ถูกขัง และต่อมาก็เข้าร่วมกับสาวหูกระต่าย Shea, ครึ่งมังกร Tio และคนอื่น ๆ
ดูเพิ่ม

เอาแล้วไง ยัยแฟนเก่าดันเป็นลูกสาวแม่ใหม่ อีกหนึ่งซีรีส์ไลต์โนเวลที่มีผู้วาดภาพประกอบคนเดียวกัน
แหล่งข้อมูลอื่น

เว็บนวนิยาย ที่ โชเซ็ตสึกะ นิ นาโร (ญี่ปุ่น)
เว็บไซต์ทางการ (ญี่ปุ่น)
เว็บไซต์ทางการมังงะ (ญี่ปุ่น)
เว็บไซต์ทางการ ยองโคมะ (ญี่ปุ่น)
เว็บไซต์ทางการมังงะ Arifureta Zero (ญี่ปุ่น)
เว็บไซต์ทางการ ที่ J-Novel Club
อาชีพกระจอกแล้วทำไม ยังไงข้าก็เทพ (มังงะ) ที่เครือข่ายข่าวอนิเมะ
ยุคเรวะ

นายโยชิฮิเดะ ซูงะ เลขาธิการคณะรัฐมนตรีกำลังแสดงนามรัชศกใหม่ต่อสื่อมวลชน
ยุคเรวะ (ญี่ปุ่น: 令和時代; โรมาจิ: Reiwa jidai) เป็นยุคปัจจุบันของปฏิทินทางการของญี่ปุ่น โดยรัชศกเรวะเริ่มต้นตั้งแต่วันที่ 1 พฤษภาคม ค.ศ. 2019 ซึ่งเริ่มนับจากวันที่สมเด็จพระจักรพรรดินารูฮิโตะ พระราชโอรสของสมเด็จพระจักรพรรดิอากิฮิโตะ ขึ้นครองราชย์เป็นจักรพรรดิลำดับที่ 126 ในวันหลังสมเด็จพระจักรพรรดิอากิฮิโตะสละราชบัลลังก์ในวันที่ 30 เมษายน ซึ่งถือเป็นวันสิ้นสุดของยุคเฮเซ โดยนามรัชศกเรวะได้มีการประกาศเผยแพร่ต่อสาธารณชนเป็นครั้งแรกเมื่อวันจันทร์ที่ 1 เมษายน ค.ศ. 2019 โดย โยชิฮิเดะ ซูงะ เลขาธิการคณะรัฐมนตรีได้เป็นผู้ประกาศนามรัชศกในครั้งนี้
รัฐบาลญี่ปุ่นได้ประกาศรัชสมัยใหม่ เรวะ เพื่อต้อนรับรัชสมัยของสมเด็จจักรพรรดิพระองค์ใหม่ โดยเริ่มใช้อย่างเป็นทางการในวันที่ 1 พฤษภาคม ซึ่งเป็นวันที่สมเด็จจักรพรรดิพระองค์ใหม่ขึ้นครองราชย์ นอกจากนี้ยังถือว่าเป็นการสิ้นสุดของยุครัชสมัย เฮเซ ที่มีระยะเวลายาวนานกว่า 30 ปีอีกด้วย
โยชิฮิเดะ ซูงะ เลขาธิการรัฐมนตรีญี่ปุ่น ได้อธิบายถึงชื่อของรัชสมัยใหม่ โดยคำว่า “เร” หมายถึง ความรุ่งเรืองหรือคำสั่ง ส่วนคำว่า “วะ” หมายถึง สันติภาพหรือความสามัคคี
นอกจากนี้การตั้งชื่อรัชสมัยยังเป็นครั้งแรกที่นำตัวอักษรจากกวีโบราณของญี่ปุ่น มารวมกับอักษรคันจิยุคจีนโบราณ โดยในการตั้งชื่อรัชสมัยในครั้งนี้ รัฐบาลญี่ปุ่นได้ใช้ผู้เชี่ยวชาญในสาขาต่างๆ ถึง 9 คน ค้นหาชื่อที่เหมาะสม นอกจากนี้ถ้าหากมีชื่อรัชสมัยใดเล็ดลอดออกมาก็จะยกเลิกชื่อนั้นและหาชื่อใหม่ ก่อนที่จะประกาศอย่างเป็นทางการ โดยก่อนหน้านี้มีข่าวลือว่ารัชสมัยใหม่จะใช้คำว่า “อังคิว” ที่แปลว่า สันติสุขและความยั่งยืน
ชินโซ อาเบะ นายกรัฐมนตรีของญี่ปุ่น ได้กล่าวถึงการตั้งชื่อรัชสมัยใหม่ว่า “เป็นการแสดงถึงวัฒนธรรมที่ลึกซึ้งของชาวญี่ปุ่น แม้ว่าประเทศญี่ปุ่นจะพบกับจุดเปลี่ยนของประเทศครั้งใหญ่ (สื่อถึงความเปลี่ยนแปลงหลายๆ อย่าง) แต่คุณค่าและวัฒนธรรมของญี่ปุ่นจะไม่จางหายไปไหน” ซึ่งประเพณีการตั้งชื่อรัชสมัยนี้ยังมีมานานถึง 1,300 ปีอีกด้วย
เปลี่ยนปีรัชศก

1 เมษายน ค.ศ. 2019 : ได้มีการประกาศนามรัชศกใหม่คือ เรวะ อย่างเป็นทางการเพื่อแสดงว่าปีรัชศก เฮเซ กำลังจะสิ้นสุดลงโดยได้มีการบังคับใช้ปีรัชศกเรวะอย่างเป็นทางการเมื่อวันพุธที่ 1 พฤษภาคม ค.ศ. 2019
เหตุการณ์ในปีเรวะ

30 เมษายน ค.ศ. 2019 (ปีเฮเซที่ 30): ในปีที่ 30 รัชสมัยของสมเด็จพระจักรพรรดิอากิฮิโตะ พระองค์ได้ประกอบพิธีสละราชบัลลังก์ให้กับ เจ้าชายนารูฮิโตะ พระราชโอรสองค์ใหญ่ที่มกุฎราชกุมาร
1 พฤษภาคม ค.ศ. 2019: เจ้าชายนารูฮิโตะได้ประกอบพิธีขึ้นทรงราชย์ที่ พระราชวังอิมพีเรียล พร้อมกับการประกาศใช้รัชศกเรวะ
22 ตุลาคม ค.ศ. 2019: สมเด็จพระจักรพรรดินารูฮิโตะ ประกอบพระราชพิธีราชาภิเษก ณ พระราชวังหลวงโตเกียว
19 พฤศจิกายน ค.ศ. 2019: ชินโซ อาเบะ กลายเป็นนายกรัฐมนตรีที่ดำรงตำแหน่งยาวนานที่สุดของญี่ปุ่นและทำลายสถิติ 2,883 วันของอดีตนายกรัฐมนตรี คัตสึระ ทาโร ในยุคจักรพรรดิเมจิ - จักรพรรดิไทโช เขาลาออกด้วยเหตุผลด้านสุขภาพในเดือนกันยายน ค.ศ. 2020 และรับตำแหน่งแทนโดยโยชิฮิเดะ ซูงะ อดีตหัวหน้าเลขาธิการคณะรัฐมนตรี
มีนาคม ค.ศ. 2020: ญี่ปุ่นเริ่มประสบกับ การระบาดใหญ่ของโควิด-19 เนื่องจากหลายประเทศรายงานว่ามีผู้ป่วยเพิ่มขึ้นอย่างมีนัยสำคัญ
8 พฤศจิกายน ค.ศ. 2020 (ปีเรวะที่ 2): สมเด็จพระจักรพรรดินารูฮิโตะ สถาปนา เจ้าชายฟูมิฮิโตะ อากิชิโนะโนะมิยะ พระราชอนุชาขึ้นเป็น โคชิ หรือมกุฎราชกุมาร
8 กรกฎาคม ค.ศ. 2022 (ปีเรวะที่ 4): อดีตนายกรัฐมนตรีชินโซ อาเบะ ถูกลอบสังหารโดยเท็ตสึยะ ยามางามิ ในเมือง นารา
19 มกราคม ค.ศ. 2024 (ปีเรวะที่ 6): ญี่ปุ่นกลายเป็นประเทศที่ 5 ที่สามารถลงจอดบนพื้นผิวดวงจันทร์ได้สำเร็จด้วยภารกิจ Smart Lander for Investigating Moon (SLIM)
ตารางเทียบศักราช

| เรวะ | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ค.ศ. | 2019 | 2020 | 2021 | 2022 | 2023 | 2024 | 2025 | 2026 | 2027 | 2028 |
| พ.ศ. | 2562 | 2563 | 2564 | 2565 | 2566 | 2567 | 2568 | 2569 | 2570 | 2571 |
| เรวะ | 11 | 12 | 13 | 14 | 15 | 16 | 17 | 18 | 19 | 20 |
| ค.ศ. | 2029 | 2030 | 2031 | 2032 | 2033 | 2034 | 2035 | 2036 | 2037 | 2038 |
| พ.ศ. | 2572 | 2573 | 2574 | 2575 | 2576 | 2577 | 2578 | 2579 | 2580 | 2581 |
เรกิ

เรกิ (ญี่ปุ่น: 霊亀; โรมาจิ: Reiki) เป็นชื่อศักราชญี่ปุ่นหลังปีวาโดและก่อนปีโยโร ช่วงนี้กินระยะเวลาจากกันยายน ค.ศ. 715 ถึงพฤศจิกายน ค.ศ. 717 จักรพรรดินีผู้ครองราชย์คือจักรพรรดินีเก็นโช)
เปลี่ยนศักราช

715 เรกิกันเน็ง (ญี่ปุ่น: 霊亀元年; โรมาจิ: Reiki gannen); ค.ศ. 715: เริ่มต้นศักราชใหม่ ศักราชก่อนหน้าสิ้นสุดในปีวาโดที่ 8, วันที่ 3 เดือน 9 (ค.ศ. 715)
เหตุการณ์ในศักราชเรกิ

715 (ปีเรกิที่ 1): จักรพรรดินีเก็มเมสละราชสมบัติ และพระราชธิดาได้รับสิทธิ์ครองราชย์ หลังจากนั้นไม่นาน จักรพรรดินีเก็นโชขึ้นครองราชย์อย่างเป็นทางการ จักรพรรดิมมมุ พระราชบิดาของเก็นโช สวรรคตใน ค.ศ. 707 และพระราชโอรส (พระอนุชา/เชษฐาของพระนาง) ทรงพระเยาว์เกินกว่าที่จะขึ้นครองราชย์ พระราชมารดาของรัชทายาทฝ่ายชายจึงขึ้นครองเป็นจักรพรรดินีเก็มเมจนกว่าพระราชโอรสเติบโตพอที่จะขึ้นครองราชย์ จักรพรรดินีเก็นโชทรงรับผิดชอบในตำแหน่งที่คล้ายกัน แม่แบบ:Moreinfo
ข้อมูล

Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323
Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ISBN 978-0-674-01753-5; OCLC 58053128
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). A Chronicle of Gods and Sovereigns: Jinnō Shōtōki of Kitabatake Chikafusa. New York: Columbia University Press. ISBN 9780231049405; OCLC 6042764
แหล่งข้อมูลอื่น

National Diet Library, "The Japanese Calendar" -- historical overview plus illustrative images from library's collection
| ก่อนหน้า |  | เรกิ |  | ถัดไป |
| --- | --- | --- | --- | --- |
| วาโด |  | ศักราช หรือ เน็งโง เรกิ   (715–717) |  | โยโร |
วสุ แสงสิงแก้ว

| วสุ แสงสิงแก้ว |
| --- | --- |

สารนิเทศภูมิหลัง
ชื่อเกิด: วสุ แสงสิงแก้ว
ชื่อเล่น: จี๊ป
เกิด: 29 ธันวาคม พ.ศ. 2510 (57 ปี) กรุงเทพมหานคร ประเทศไทย
คู่สมรส: นิชา หิรัญบูรณะ (2538–2549; หย่า) พริมรตา เดชอุดม (2564–ปัจจุบัน)
อาชีพ: กรรมาธิการการต่างประเทศวุฒิสภา พิธีกร นักร้อง นักแสดง นักเขียน
ปีที่แสดง: พ.ศ. 2526–ปัจจุบัน
พิฆเนศวร: นักแสดงเจ้าบทบาทชายดีเด่น พ.ศ. 2566 - เลือดเจ้าพระยา
วสุ แสงสิงแก้ว (เกิด 29 ธันวาคม พ.ศ. 2510) ชื่อเล่น จี๊ป หรือที่รู้จักกันในชื่อ จิ๊บ ร.ด. เป็นพิธีกร นักร้อง นักแสดง และนักเขียนชาวไทย
ผลงาน > พิธีกรรายการโทรทัศน์และวิทยุ

พิธีกรรายการ  "ย้อนรอยการเมืองไทย" ช่องดิจิตัลรัฐสภา (ปี 2556-2557)
พิธีกรรายการ  "คำพ่อที่พอเพียง" ช่อง 11 (ปี 2555)
พิธีกรรายการ  "ข่าว 5 หน้า1" ช่อง 5  (ปี 2555)
พิธีกรรายการ "ร่วมปฏิรูปประเทศไทย" ช่อง 11  (ปี 2554)
พิธีกรรายการ  Teen superstar ช่อง 9 (ปี 2554)
พิธีกรรายการ  "สถานีรวมใจช่วยน้ำท่วม" ช่อง 11 (ปี 2554)
พิธีกรรายการ "คนไทยไม่ทิ้งกัน" ช่อง TNN2    (ปี 2554)
พากย์เสียงแปลภาษาอังกฤษสด งานพิธีอภิเษกสมรส Prince William & Kate ช่อง True Platinum (ปี 2554)
พิธีกรรายการ "Hot talk by วสุ" ช่อง 11  (ปี 2552-2553)
พิธีกรสารคดี 100 ปี ไกลบ้าน ตามเสด็จพระพุทธเจ้าหลวง ช่องไทย PBS (ปี 2551)
พิธีกรรายการ ‘รัฐสภาต่างประเทศ’ (ภาษาอังกฤษ) ช่อง 11 และ ช่องรัฐสภาไทย (ปี 2551)
พิธีกรรายการ ‘สปอตไลท์’ (ภาษาอังกฤษ) ช่อง TGN (ปี 2551)
ผู้จัดรายการวิทยุ "หน้าต่างโลกกว้าง" (ภาษาอังกฤษ) ของกระทรวงการต่างประเทศ  (ปี 2550-2552)
พิธีกรรายการ "ยอดคนไทยระดับโลก" ช่อง ITV (ปี 2549-2550)
พิธีกรรายการ "ชีวิตไทยในต่างแดน" ช่อง 5 และ TGN (ปี 2547)
พากย์เสียงภาษาไทยให้กับช่อง Discovery Channel และ ช่อง Animal Planet จากสถานีบันทึกเสียงในประเทศสิงคโปร์ (ปี 2543)
(ปี 2540-2543) พิธีกรรายการ "วิถีคนหนุ่ม" ช่อง 9, โลกรถยนต์  ช่อง 9, Gent's Request ช่อง 5, Golden Memories ช่อง 9, Education ช่อง 11, ดนตรีคลาสสิค ช่อง 11 และ  Today's talk ช่อง UBC
(ปี 2537) พิธีกรภาคสนามช่วงต่างประเทศ  รายการ "ตามไปดู"  ช่อง 9, รายการบ้านเลขที่ 5 ช่อง 5
(ปี 2530-2531) พิธีกรรายการ "ที่สุดของที่สุด" ช่อง 9, ระฆังใจ ช่อง 9, โลกสวยด้วยเพลง  ช่อง 5 และผู้จัดรายการวิทยุ Touch me again 105.5 FM
ผลงาน > ผลงานการเขียน

2548-2557 คอลัมนิสต์ประจำนิตยสาร "ดิฉัน" คอลัมน์ "ต่อปากต่อคำ"
2555 พ็อคเก็ตบุ๊ค"กอดโลกเล่า" สำนักพิมพ์นานมีบุ๊คส์
2550 พ็อคเก็ตบุ๊ค "กงสุลเกาะสิงห์" สำนักพิมพ์เอมมารุต พับลิชชิ่ง
2549 พ็อคเก็ตบุ๊ค"ต่อปาก-ต่อคำ" สำนักพิมพ์อมรินทร์  (เขียนร่วมกับ  เตชะพิทย์  แสงสิงแก้ว)
2548 พ็อคเก็ตบุ๊ค"นี่สิ มืออาชีพ" สำนักพิมพ์ Mcgrawhill (แปล)
2547-2550 คอลัมนิสต์ประจำนิตยสาร LIPS คอลัมน์ "widescreen" และ "Rewind"
2557 - คอลัม "คนดังนั่งเขียน" หนังสือพิมพ์ไทยรัฐ
ผลงาน > ผลงานการเขียน > ผลงานละครโทรทัศน์

| ปี (พ> ศ.) | เรื่อง | รับบทเป็น | ออกอากาศ | หมายเหตุ |
| --- | --- | --- | --- | --- |
| 2535 | จุดนัดฝัน |  | ช่อง 7 | รับเชิญ |
| 2537 | เพื่อเธอ | ปาลิต | ช่อง 5 |  - |
| 2555 | สาวน้อยร้อยเล่มเกวียน | มานพ | ช่อง 7 |  - |
| 2555 | มาหยารัศมี | เมิน มณีกุล | ช่อง 7 |  - |
| 2555 | ไฟมาร | นายแพทย์บุญยิ่ง | ช่อง 7 |  - |
| 2555 | กว่าจะรู้เดียงสา |  | ช่อง มีเดีย แชนแนล | รับเชิญ |
| 2556 | วันนี้ที่รอคอย | เจ้าหลวงพิริยะเทพ | ช่อง 7 |  - |
| 2556 | แสนซนค้นรัก | ด็อกเตอร์เอกภพ | ช่อง 3 |  - |
| 2557 | เจ้าสาวสลาตัน | บัณฑิต | ช่อง 7 |  - |
| 2557 | หางเครื่อง |  | ช่อง 7 |  |
| 2557 | พายุเทวดา | เป้า | ช่อง 7 | รับเชิญ |
| 2557 | คมพยาบาท | หมอวิธู | ช่อง 7 | รับเชิญ |
| 2557 | เงา | หมอไพโรจน์ | ช่อง 7 | - |
| 2558 | ห้องหุ่น | ดำเกิง | ช่อง 3 | รับเชิญ |
| 2558 | เวลาในขวดแก้ว | วิฑูรย์ (พ่อจ๋อม) | ช่อง ทรูโฟร์ยู | รับเชิญ |
| 2559 | รอยเท้าของปูลม |  | ช่อง พีพีทีวี |  - |
| 2559 | บ่วงรักสลักแค้น | ก้องภพ | ช่อง 8 |  - |
| 2559 | ชื่นชีวา | หม่อมหลวงนิวัฒน์ ชวาล | ช่อง 7 |  - |
| 2562 | สารวัตรใหญ่ | ผู้ว่าพิเชษฐ์ | ช่อง 7 | ตัวร้าย |
| 2562 | ปิศาจหรรษา | ป๋าตุ๊ | ช่อง 7 |  - |
| 2562 | สองนรี | ธนุส | ช่อง 7 | รับเชิญ |
| 2562 | ลิขิตแห่งจันทร์ | พระยาสีหนาท | ช่อง 3 |  - |
| 2562 | ปลายจวัก | คุณหลวงชลธารพฤฒิไกร | Thai PBS |  - |
| 2564 | วงเวียนหัวใจ | เรือง | ช่อง 7 | รับเชิญ |
| 2564 | เพลิงปริศนา | นที | ช่อง 7 |  - |
| 2564 | สุดร้ายสุดรัก | ดนู | ช่อง 3 |  - |
| 2565 | เจ้าสาวจำเลย | อติเทพ | ช่อง 7 |  |
| 2566 | เลือดเจ้าพระยา | กำนันธง | ช่อง 3 |  |
| 2566 | เภตรานฤมิต | ดร.มหรรณพ มนตรีราชา | ช่อง 7 |  |
| 2566 | ปาฏิหาริย์รัก | ดามพ์ วิภูวรรธณ์ | PPTV |  |

| 2568 | ฟ้าพยับ | อารี | ช่อง 7 |  |
| 2568 | พรหมพยศ |  | ช่อง 7 |  |
ผลงาน > ผลงานการเขียน > ผลงานละครชุด

พ.ศ. 2557 ลูกไม้ของพ่อ ตอน ในม่านเมฆ (/ช่อง 3) รับบทเป็น เมฆินทร์ ปิ่นภักดิ์ (รับเชิญ)
พ.ศ. 2557 คู่หูคู่เฮี้ยน (/ช่อง 7) รับบทเป็น ชายชาญ (ละครชุด)
พ.ศ. 2558 คู่หูคู่เฮี้ยน 2 (/ช่อง 7) รับบทเป็น ชายชาญ (ละครชุด)
พ.ศ. 2558 สัมผัสพิศวง ตอน ผู้รอคอย (/ช่อง 3) รับบทเป็น รณยุทธ (รับเชิญ)
พ.ศ. 2558 Devil Lover เผลอใจ..ให้นายปีศาจ (/จีเอ็มเอ็ม 25) รับบทเป็น พ่อโซระ
พ.ศ. 2558 ขวัญผวา (/จีเอ็มเอ็ม 25) รับบทเป็น หมอวิชัย
พ.ศ. 2559 Condo Barista สถาปนิก (/ช่องวัน 31) รับบทเป็น คุณจินต์
พ.ศ. 2559 ไฟรักเกมร้อน (/ช่อง 7HD) รับบทเป็น ผอ.วิชัย
พ.ศ. 2559 หมอผี (/พีพีทีวี) รับบทเป็น อาจารย์วิเศษ
พ.ศ. 2560 กามเทพหรรษา (/ช่อง 3 เอชดี) รับบทเป็น นิพัทธ์
พ.ศ. 2560 ละครชุด ภารกิจรัก เรื่อง ยึดฟ้าหาพิกัดรัก (/ช่อง 7HD) รับบทเป็น ดร.ครรชิต อารียะ / ศาสตราจารย์ครรชิต อารียะ
พ.ศ. 2561 The Judgement Like… ได้เรื่อง (/เน็ตฟลิกซ์) รับบทเป็น พ่อของลูกแก้ว
พ.ศ. 2562 สุภาพบุรุษจอมโจร เรื่อง ดวงใจขบถ (/ช่อง 7HD) รับบทเป็น พ.ต.อ.ดนู ปราบไพรี
พ.ศ. 2562 สุภาพบุรุษจอมโจร เรื่อง มธุรสโลกันตร์ (/ช่อง 7HD) รับบทเป็น พ.ต.อ.ดนู ปราบไพรี (รับเชิญ)
พ.ศ. 2565 55:15 Never Too Late (/จีเอ็มเอ็ม 25) รับบทเป็น สันต์
ผลงาน > ผลงานการเขียน > ผลงานละครเทิดพระเกียรติ

พ.ศ. 2533 เผ่าไทย (/ช่อง 5) รับบทเป็น (ละครการกุศลเทิดพระเกียรติ รัชกาลที่ ๕)
พ.ศ. 2534 รักนี้รอน้านนาน (/ช่อง 5) รับบทเป็น (ละครการกุศลเทิดพระเกียรติ รัชกาลที่ ๕)
พ.ศ. 2553 ทศบารมี (/ช่อง 9) รับบทเป็น (ละครการกุศล มูลนิธิวัดพระรามเก้า)
พ.ศ. 2554 แสงเทียนแห่งศรัทธา (/ช่อง 7) รับบทเป็น (ละครเทิดพระเกียรติ รัชกาลที่ ๙)
ผลงาน > ผลงานการเขียน > ผลงานซิทคอม

พ.ศ. 2535 3 หนุ่มหลายมุม ตอน หนึ่งมิตรชิดใกล้ (/ช่อง 7) รับบทเป็น (รับเชิญ)
พ.ศ. 2555 ขออภัยมือใหม่หัดโต (/ทีวีไทย) รับบทเป็น (รับเชิญ)
พ.ศ. 2561 ระเบิดเถิดเทิง ซอยข้าใครอย่าแตะ ตอน ศึกชิงดูม (/ช่องเวิร์คพอยท์) รับบทเป็น (รับเชิญ)
พ.ศ. 2561 ระเบิดเถิดเทิง ซอยข้าใครอย่าแตะ ตอน ความลับของเลม่อน (/ช่องเวิร์คพอยท์) รับบทเป็น (รับเชิญ)
พ.ศ. 2566 ชิงร้อย เดอะสตอรี่ ตอน คู่รักสายหวาน (/ช่องเวิร์คพอยท์) รับบทเป็น (รับเชิญ)
ผลงาน > ภาพยนตร์

เปรียว (2526/บริษัท Apex)
My Valentine แล้วรักก็หมุนรอบตัวเรา (2553/บริษัทไฟว์สตาร์) - มิค
อันธพาล (2555/บริษัทบาแรมยู-สหมงคลฟิล์ม) - ผู้การคำนึง
"Single Lady เพราะเคยมีแฟน" (2558/บริษัท Transformation Film) - รับเชิญ
วอน (เธอ) (2563) - พ่อของเนเน่
ภาพยนตร์เฉลิมพระเกียรติ เส้นทางเกียรติยศ (2565)
ผลงาน > ละครเวที

2543 Elvis the Musical (12 รอบ / Dass Entertainment) รับบท  Elvis Presley
2553 สมเด็จพระนเรศวรมหาราช  (5 รอบ / คณะละครอาสาสมัคร ในพระบรมราชินูปถัมป์)  รับบท  สมเด็จพระนเรศวรมหาราช
2555 หลังคาแดง  (13 รอบ / นับหนึ่งฟิล์ม)  รับบท  นายแพทย์สินเงิน
2555 โก๋หลังวัง  (9 รอบ / Masterpiece)  รับบท  จอร์จ  เพรสลีย์
2556 โก๋หลังวัง restage (10 รอบ / Masterpiece)  รับบท  จอร์จ  เพรสลีย์
2559  ธีรราชา ( ละครเวทีเทิดพระเกียรติร.6, 5 รอบ / Mind Matter-JSL) รับบท เจ้าพระยาเสนาภักดี
ผลงาน > เพลง

"เพลงจิ๊บ รด." จากอัลบั้มชุด "ของขวัญ" ซึ่งเป็นอัลบั้มเดี่ยวของ ดนุพล แก้วกาญจน์ ออกในนามแจ้และพลอย สังกัดค่ายนิธิทัศน์ โปรโมชั่น ปี 2529
อัลบั้มกับวงพลอย สุภาพบุรุษนักฝัน สังกัดค่ายนิธิทัศน์ โปรโมชั่น ปี 2530
อัลบั้มกับวงพลอย สมาคมคนเจ็บ ๆ สังกัดค่ายนิธิทัศน์ โปรโมชั่น ปี 2531
ร่วมแสดงมิวสิกวีดีโอเพลง โอ๊ย..โอ๊ย ของ ดนุพล แก้วกาญจน์ ปี 2531
อัลบั้ม นายจี๊ปกับคุณวสุ สังกัดค่ายแกรมมี่  9 พฤศจิกายน ปี 2536
เพลง "พ่อแห่งแผ่นดิน" เพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
เพลง"น้ำท่วมไม่มิดใจ" เพื่ออุทิศให้ผู้ประสบอุทกภัย น้ำท่วมใหญ่ 16 ตุลาคม ปี 2554
อัลบั้ม กำลังใจให้สายัณห์ สังกัดค่ายกรุงไทย ออดิโอ ธันวาคม ปี 2556
เพลง"เขิน" วงThe Palace เพลงประกอบภาพยนตร์เรื่อง "ตุ๊กแกรักแป้งมาก" * เข้าชิงรางวัลตุ๊กตาทองพระสุรัสวดี สมาคมผู้สื่อข่าวบันเทิงแห่งประเทศไทย สาขาเพลงประกอบภาพยนตร์ยอดเยี่ยม ปี 2557
เพลง"เคยไหม" single จากอัลบั้มพิเศษ Love You Forever - The Gents เรียบเรียงเสียงประสานโดยศรายุทธ สุปัญโญ ปี 2560
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พาร์เธนอน

| พาร์เธนอน |
| --- | --- |
Παρθενώνας
พาร์เธนอนใน ค.ศ. 1978

ข้อมูลทั่วไป
ประเภท: เทวสถาน
สถาปัตยกรรม: คลาสสิก
ที่ตั้ง: เอเธนส์, กรีซ
เริ่มสร้าง: 447 ปีก่อนคริสต์ศักราช
แล้วเสร็จ: 432 ปีก่อนคริสต์ศักราช
ถูกทำลาย: 26 กันยายน ค.ศ. 1687 โดยเป็นที่บางส่วน
ความสูง: 13.72 เมตร (45.0 ฟุต)
ขนาด
ด้านอื่น ๆ: อาคารภายใน: 29.8 โดย 19.2 เมตร (98 โดย 63 ฟุต)
ข้อมูลทางเทคนิค
วัสดุ: หินอ่อนแพนเทลลิคอน
พื้นที่: 69.5 โดย 30.9 เมตร (228 โดย 101 ฟุต)
พื้นที่แต่ละชั้น: กว้าง 111 ฟุต (34 เมตร) ยาว 238 ฟุต (73 เมตร)
การออกแบบและการก่อสร้าง
สถาปนิก: อิคตินอส, คัลลิคัสล์
ผู้ออกแบบผู้อื่น: พีเดียส (รูปปั้น)
พาร์เธนอน (กรีกโบราณ: Παρθενών, อักษรโรมัน: Parthenṓn ออกเสียง [par.tʰe.nɔ̌ːn]; กรีก: Παρθενώνας, อักษรโรมัน: Parthenónas ออกเสียง [parθeˈnonas]) เป็นวิหารโบราณ บนอัครปุระเอเธนส์ ประเทศกรีซ สร้างเพื่ออุทิศแด่เทพีอะธีนา ซึ่งชาวเอเธนส์นับถือเป็นองค์อุปถัมภ์ของพวกเขา การก่อสร้างเริ่มต้นใน 447 ปีก่อนคริสต์ศักราช เมื่อสันนิบาตดีเลียนเรืองอำนาจ ตัววิหารสร้างเสร็จใน 432 ปีก่อนคริสต์ศักราช ถึงแม้ว่าการตกแต่งตัววิหารจะดำเนินต่อไปจนถึง 428 ปีก่อนคริสต์ศักราชก็ตาม พาร์เธนอนเป็นอาคารสำคัญที่สุดแห่งหนึ่งของกรีซสมัยคลาสสิกที่ยังคงหลงเหลือมาจนถึงปัจจุบัน นับว่าเป็นจุดสูงสุด (Zenith) ของเสาแบบดอริก
คำว่า พาร์เธนอน นั้นน่าจะมาจากประติมากรรมที่เคยตั้งอยู่ภายในวิหาร คือ Athena Parthenos ซึ่งมีความหมายว่า เมธีอันบริสุทธิ์ของธรรมชาติ
การก่อสร้าง

วิหารพาร์เธนอนสร้างตามการริเริ่มของเพริเคิล ผู้นำกรุงเอเธนส์ในสมัยนั้น และสร้างโดยมีประติมากรฟีเดียสเป็นผู้ควบคุมงาน การก่อสร้างเริ่มขึ้นเมื่อ 447 ปีก่อนคริสต์ศักราช ถึงแม้ว่าการก่อสร้างจะเสร็จสมบูรณ์เมื่อ 438 ปีก่อนคริสต์ศักราชแล้วก็ตาม แต่ก็ยังมีการตกแต่งเพิ่มเติมอีก 5 ปี บัญชีส่วนหนึ่งของการก่อสร้างครั้งนี้หลงเหลืออยู่ และแสดงให้เห็นว่างานที่มีค่าใช้จ่ายสูงสุด คือ การขนย้ายหินจากเขาเพนเทลิกัส ซึ่งอยู่ห่างจากกรุงเอเธนส์ไปกว่า 16 กิโลเมตร
วิหารพาร์เธนอนมีขนาดกว้าง 30.9 เมตร ยาว 69.5 เมตร (101.4 × 228.0 ฟุต) เสาภายนอกแต่ละต้นมีเส้นผ่านศูนย์กลาง 1.9 เมตร (6.2 ฟุต) และสูง 10.4 เมตร (34.1 ฟุต) เสาที่หัวมุมของวิหารจะมีขนาดใหญ่กว่าเสาอื่น ๆ เล็กน้อย หลังคาปูด้วยหินอ่อนซ้อนกัน
เมื่อนำขนาดของวิหารนี้มาคำนวณเป็นอัตราส่วน จะพบว่าหลาย ๆ แห่งเป็นอัตราส่วนทองคำ เสาด้านหน้าจะมี 8 ต้น และด้านข้างจะมี 17 ต้น
การเปลี่ยนแปลง

พาร์เธนอนยังคงเป็นวิหารมากว่าพันปีนับจากเสร็จสิ้นการก่อสร้าง ซึ่งถือว่ามีอายุเก่าแก่มาก หลังจากนั้นพาร์เธนอนจึงกลายเป็นโบสถ์คริสต์
ในปี ค.ศ. 1456 เอเธนส์ตกเป็นของจักรวรรดิออตโตมัน พาร์เธนอนจึงถูกเปลี่ยนเป็นมัสยิด
ในระหว่างนี้ มีการครอบครองอาณาจักรกันมากมาย วิหารพาร์เธนอนแห่งนี้จึงเปลี่ยนเป็นสถานที่ทางศาสนาและวัฒนธรรมต่างๆ ของอาณาจักรที่เป็นใหญ่ในขณะนั้น และมีการบูรณะรักษาสถานที่แห่งนี้อยู่หลายครั้ง
ภายหลังจากนั้นในปี ค.ศ. 2004 มีการบูรณะวิหารพาร์เธนอนครั้งใหญ่เนื่องจากประเทศกรีซได้รับเลือกให้จัดการแข่งขันโอลิมปิกซึ่งแน่นอนว่าจะมีพิธีเปิดที่วิหารพาร์เธนอน
เหตุผลที่ได้รับคัดเลือกเป็นมรดกโลก

อาโครโปลิสแห่งเอเธนส์ได้รับการขึ้นทะเบียนเป็นแหล่งมรดกโลกเมื่อปี พ.ศ. 2530 โดยมีเหตุผลตามข้อกำหนดและหลักเกณฑ์ในการพิจารณาคือ
(i) - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวนและภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(v) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
รัฐสภาไทย

| รัฐสภาแห่งราชอาณาจักรไทย |
| --- | --- |
ชุดที่ 26
ตรารัฐสภาไทย
ประเภท
ประเภท: สภาคู่ 
องค์ประกอบ: วุฒิสภา สภาผู้แทนราษฎร
ผู้บริหาร
พระมหากษัตริย์: พระบาทสมเด็จพระวชิรเกล้าเจ้าอยู่หัว  ตั้งแต่ 13 ตุลาคม พ.ศ. 2559 
ประธานรัฐสภา (ประธานสภาผู้แทนราษฎร): วันมูหะมัดนอร์ มะทา, ประชาชาติ  ตั้งแต่ 5 กรกฎาคม พ.ศ. 2566 
รองประธานรัฐสภา (ประธานวุฒิสภา): มงคล สุระสัจจะ  ตั้งแต่ 26 กรกฎาคม พ.ศ. 2567 
นายกรัฐมนตรี: แพทองธาร ชินวัตร, เพื่อไทย  ตั้งแต่ 16 สิงหาคม พ.ศ. 2567 
ผู้นำฝ่ายค้านในสภาผู้แทนราษฎร: ณัฐพงษ์ เรืองปัญญาวุฒิ, ประชาชน  ตั้งแต่ 25 กันยายน พ.ศ. 2567 
โครงสร้าง
สมาชิก: 700วุฒิสภา (200) สภาผู้แทนราษฎร (500)

กลุ่มการเมืองใน วุฒิสภา:   อิสระ (200)

กลุ่มการเมืองใน สภาผู้แทนราษฎร: ฝ่ายรัฐบาล     เพื่อไทย (142)    ภูมิใจไทย (71)    รวมไทยสร้างชาติ (36)    ประชาธิปัตย์ (25)    กล้าธรรม (24)    ชาติไทยพัฒนา (10)    ประชาชาติ (9)    ชาติพัฒนา (3)    ไทรวมพลัง (2)  ฝ่ายค้าน     ประชาชน (143)    พลังประชารัฐ (20)    ไทยสร้างไทย (5)    เสรีรวมไทย (1)    เป็นธรรม (1)    ไทยก้าวหน้า (1)  อื่นๆ     ไม่สังกัดพรรค (1)    ว่าง (6) 
การเลือกตั้ง
ระบบการเลือกตั้งวุฒิสภา: การลงคะแนนแบบจำกัดคะแนนเสียงทางอ้อมด้วยการการเสนอชื่อตนเอง
ระบบการเลือกตั้งสภาผู้แทนราษฎร: ระบบคู่ขนาน แบบแบ่งเขตเลือกตั้ง (400)  แบบบัญชีรายชื่อ (100)
การเลือกตั้งสมาชิกวุฒิสภาครั้งล่าสุด: 26 มิถุนายน พ.ศ. 2567
การเลือกตั้งสมาชิกสภาผู้แทนราษฎรครั้งล่าสุด: 14 พฤษภาคม พ.ศ. 2566
ที่ประชุม

สัปปายะสภาสถาน เขตดุสิต กรุงเทพมหานคร
เว็บไซต์
parliament.go.th
รัฐสภาแห่งราชอาณาจักรไทย เป็นองค์กรสำคัญในระบบประชาธิปไตย ทำหน้าที่ออกกฎหมาย ควบคุมการบริหารราชการแผ่นดิน และให้ความเห็นชอบในเรื่องสำคัญของประเทศ ตามที่รัฐธรรมนูญกำหนดไว้ตาม รัฐธรรมนูญแห่งราชอาณาจักรไทย พุทธศักราช 2560 ซึ่งแก้ไขเพิ่มเติมเมื่อ พ.ศ. 2564 บัญญัติให้รัฐสภาประกอบด้วยวุฒิสภาและสภาผู้แทนราษฎร ซึ่งเป็นการปกครองโดยใช้ระบบสองสภา โดยทั้งสองสภาจะประชุมร่วมกันหรือแยกกันแล้วแต่ตามบทบัญญัติรัฐธรรมนูญ โดยมีประธานสภาผู้แทนราษฎรเป็นประธานรัฐสภา และประธานวุฒิสภาเป็นรองประธานรัฐสภา โดยตำแหน่ง
สำหรับสถานที่ประชุมนั้นเริ่มจากพระที่นั่งอนันตสมาคม ก่อนย้ายมายังอาคารรัฐสภาไทย (ถนนอู่ทองใน) และสัปปายะสภาสถานตามลำดับ
ในบางช่วงเวลา (โดยเฉพาะหลังรัฐประหาร) อาจมีการยกเลิกรัฐสภาแล้วให้สภานิติบัญญัติแห่งชาติเป็นผู้ใช้อำนาจนิติบัญญัติแทน
องค์ประกอบ > สภาผู้แทนราษฎร

ดูเพิ่ม: สภาผู้แทนราษฎรไทย
สภาผู้แทนราษฎรไทย เป็นสภาล่างของประเทศไทย ประกอบด้วยสมาชิกโดยตรงทั้งหมด 500 คน ได้มาจากการเลือกตั้งแบบแบ่งเขตเลือกตั้งในแต่ละจังหวัด จำนวน 400 คน และแบบบัญชีรายชื่อของพรรคการเมือง จำนวน 100 คน ซึ่งหลักเกณฑ์และวิธีการเลือกตั้งสมาชิกสภาผู้แทนราษฎรตามรูปแบบนี้ เป็นไปตามบทบัญญัติรัฐธรรมนูญแห่งราชอาณาจักรไทย พุทธศักราช 2560 ซึ่งมีการแก้ไขเพิ่มเติมเมื่อ พ.ศ. 2564 ทั้งนี้ อายุของสภาผู้แทนราษฎรมีกำหนดคราวละ 4 ปี นับแต่วันเลือกตั้ง